Twee beseer ná ontploffing op plaasFoto: @gavine2009 op Twitter Twee mans is Woensdagaand beseer ná ‘n ontploffing op ‘n pluimveeplaas buite Benoni. “Een man is ‘n in kritieke toestand en ‘n ander man in ‘n ernstige toestand nadat hulle brandwonde opgedoen het toe ‘n kragboks glo ontplof het,” het Derrick Banks, woordvoerder van ER24, gesê. Die pluimveeplaas is in Sundra, 30km buite Benoni in die rigting van Witbank geleë. “Paramedici het die twee beseerde mans aangetref waar kollegas hulle behandel het,” het Banks gesê. “Paramedici het met die behandeling voortgegaan. Beide mans, in hul 20s, het brandwonde opgedoen. Die een pasiënt het brandwonde aan sy hande, bors, nek, rug en gesig opgedoen. Die ander pasiënt se hande en gesig het gebrand.” Beide pasiënte is op die toneel gestabiliseer en na Glynnwood-hospitaal geneem vir verdere behandeling. Na bewering het die twee mans aan die kragboks gewerk toe die voorval plaasgevind het. Dit is nog nie duidelik waarom die ontploffing plaasgevind het nie.